**Ministru kabineta noteikumu projekta “Grozījumi Ministru kabineta 2017.gada 13.jūnija noteikumos Nr.338 “Prasības sociālo pakalpojumu sniedzējiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | MK noteikumu projekts “Grozījumi Ministru kabineta 2017.gada 13.jūnija noteikumos Nr.338 “Prasības sociālo pakalpojumu sniedzējiem”” (turpmāk – MK noteikumu projekts) ir izstrādāts, lai veicinātu sabiedrībā balstītu sociālo pakalpojumu un ģimeniskai videi pietuvinātu sociālo pakalpojumu attīstību. MK noteikumu projekts veicinās pilsētvidē integrētu sociālo pakalpojumu veidošanu, tai skaitā daudzstāvu daudzdzīvokļu dzīvojamās ēkās un mazstāvu dzīvojamās ēkās.MK noteikumu projekts nepieciešams, lai novērstu Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" (turpmāk – 9.2.2.1. pasākums) atbalstāmo darbību īstenošanas aizkavēšanos. MK noteikumu projekts stāsies spēkā ar noteikumu pieņemšanas dienu. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | MK noteikumu projekts izstrādāts, pamatojoties uz Sociālo pakalpojumu un sociālās palīdzības likuma 17. panta otro daļu un Bērnu tiesību aizsardzības likuma 37. panta septīto daļu |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 13.jūnija noteikumu Nr.338 “Prasības sociālo pakalpojumu sniedzējiem” (turpmāk - MK noteikumi Nr.338) 10.1.apakšpunkts paredz, ka sociālo pakalpojumu sniedzēja telpas atbilst publisko būvju būvnormatīvos attiecīgajām telpām noteiktajām prasībām. Līdz ar to sociālo pakalpojumu sniedzēji vadās pēc Ministru kabineta 2015.gada 30.jūnija noteikumiem Nr.331 „Noteikumi par Latvijas būvnormatīvu LBN 208-15 "Publiskas būves"”, kas nosaka prasības, kādas ievēro projektējot jaunbūvējamas, atjaunojamas un pārbūvējamas publiskas būves, kā arī prasības publisku telpu projektēšanai citādas lietošanas veida būvēs. Minētajā būvnormatīvā lietots termins „bērnu iestāde – publiska ēka, kurā sniedz bērnu uzraudzības vai sociālās aprūpes pakalpojumu vai īsteno pirmsskolas izglītības programmu”. Sociālo pakalpojumu sniedzējiem un pašvaldībām, kuras vēlas veidot ģimeniskai videi pietuvinātu bērnu sociālās aprūpes institūciju atsevišķās dzīvokļa tipa sociālā pakalpojuma sniegšanas vietās, tai skaitā dzīvojamās mājās vai dzīvokļos (kā to paredz MK noteikumu Nr. 338 27.punkts), rodas neskaidrības un problēmas normatīvo aktu piemērošanā, jo arī Ministru kabineta 2015.gada 30.jūnija noteikumu Nr.340 „Noteikumi par Latvijas būvnormatīvu LBN 211-15 "Dzīvojamās ēkas"” 4.punkts paredz iespējas publiskas vai citas nozīmes telpas izvietot dzīvojamās ēkās. Minētajā gadījumā telpas projektē atbilstoši normatīvajiem aktiem, kas regulē attiecīgo telpu projektēšanu. Vides pieejamību publiskās telpās nodrošina atbilstoši minētā būvnormatīva prasībām.Lai novērstu neskaidrības normatīvo aktu piemērošanā un veicinātu 9.2.2.1. pasākuma atbalstāmo darbību īstenošanu, kuru ietvaros tiek veidoti sociālie pakalpojumi bez vecāku gādības palikušajiem bērniem un personām ar garīga rakstura traucējumiem, nepieciešams pārformulēt MK noteikumu Nr. 338 10.1. apakšpunktu tā lai nepieciešamības gadījumā neveidotos problēmas piemērot dzīvojamo ēku būvnormatīvu. Atkarībā no būves, veidojot jaunas sociālo pakalpojumu sniegšanas vietas, tiks piemērotas Ministru kabineta 2015.gada 30.jūnija noteikumu Nr.331 „Noteikumi par Latvijas būvnormatīvu LBN 208-15 "Publiskas būves"” vai Ministru kabineta 2015.gada 30.jūnija noteikumu Nr.340 „Noteikumi par Latvijas būvnormatīvu LBN 211-15 "Dzīvojamās ēkas"” normas. Piemēram dzīvojamo ēku atsevišķos dzīvokļos var tikt izveidoti ģimeniskai videi pietuvināti bērnu sociālās aprūpes pakalpojumi, grupu mājas (dzīvokļa) pakalpojumi. Dzīvojamās mājas publiskajās telpās var veidot, piemēram, sociālo dienestu teritoriālos punktus, specializētās darbnīcas, sniegt dažādus konsultatīvos pakalpojumus u.t.t.Pārformulējot 10.1. apakšpunktu, zūd pamatojums saglabāt 10.5. apakšpunktu, turklāt nosacījums par tualetes un higiēnas telpu pieejamību klientiem ir ietverts 10.8. apakšpunktā. Līdz ar to MK noteikumu projekts svītro MK noteikumu Nr. 338 10.5. apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4.  | Cita informācija | Nav.  |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrībā balstīto sociālo pakalpojumu saņēmēji, kuri sociālo pakalpojumu saņem pilsēt vidē. Mērķa grupas lielumu nav iespējams noteikt.  |
| 2.  | Tiesiskā regulējuma ietekme uz tautsaimniecību un administratīvo slogu | Noteikumi nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2.  | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Pašvaldības |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3.  | Cita informācija | Nav. |

Labklājības ministrs J.Reirs

29.08.2018., 11:30

786

E.Grabovska,

67021671, Elvira.Grabovska@lm.gov.lv